29.9.2023.
LV
Eiropas Savienības Oficiālais Vēstnesis
C 344/95
GSR definīcija: perifērijas mezgli – mēra pēc to datošanas mezglu skaita, kuru latentums ir mazāks par 20 milisekundēm; piemēram, atsevišķs serveris vai cits savienotu datošanas resursu kopums, ko ekspluatē kā daļu no perifēras datošanas infrastruktūras (kas parasti atrodas perifērijas datu centrā, kurš darbojas infrastruktūras perifērijā) un tādējādi fiziski tuvāk tā paredzētajiem lietotājiem nekā mākoņdatošanas mezgls centralizētā datu centrā.
Avots: Edge Observatory (19).
Nav pieejami datu punkti.
Bāzes līnijas vērtība (jaunākais pieejamais vēsturisko datu punkts): 2022. gadā to skaits sasniedza 0.
Ko n te k s t s , p i e ņ ē m u m i , m o d e ļ a f u n k c i o n ā l ā fo r m a u n j a u n ā k ā s t en d e n c e s
Perifērdatošana ļauj nodrošināt datu apstrādes pakalpojumus no decentralizētiem skaitļošanas mezgliem un infrastruktūrām tīkla perifērijā, līdz minimumam samazinot nevajadzīgu datu pārraidi tīklā un uzlabojot mākoņdatošanas kopējo veiktspēju.
Perifēro mezglu izvietošana veicina zema latentuma datu apstrādes pakalpojumu izstrādi.
Apvienojumā ar dažādām tehnoloģijām, piemēram, 5G ieviešanu, algoritmiem, sensoriem un lietu internetu, datiem, mākslīgo intelektu, mašīnmācīšanos, virtuālo realitāti un robotiku, perifēro mezglu ieviešana var sniegt būtiskus ieguvumus uzņēmumiem, kā arī veicināt digitālās pārkārtošanās progresu vairākās ekonomikas nozarēs.
Tiek lēsts, ka īpaši drošu un klimatneitrālu perifērijas mezglu izvietošana attīstīsies kā standartizēta tehnoloģiju un inovāciju ieviešanas S līkne.
Bāzes līnija 2022. gadam ir “0”.
Metodoloģija, kas vajadzīga, lai kvantitatīvi noteiktu perifērijas mezglu izvietojumu un to lokalizāciju, vēl tiek izstrādāta.
Pašreizējā darījumdarbības analīzes informācija ir nepilnīga un koncentrējas tikai uz paredzamajiem izdevumiem par perifērdatošanas infrastruktūru, programmatūru un pakalpojumiem (UNLOCK-CEI projekts, 2023 (20)), kas neļauj veikt tiešu asimilāciju ar esošo perifērijas mezglu izvēršanu.
Attiecīgi Eiropas Telesakaru tīklu operatoru asociācijas sniegtajā informācijā ir aprakstīti trīs komerciālie perifērdatošanas pakalpojumi visā Eiropā (21), bet nav sniegta pietiekama informācija, lai noteiktu perifēro mezglu izvietojuma vietu vai apjomu.
Ierobežotais pieejamo datu avotu skaits liecina, ka 2023. gadā Eiropā perifērdatošana joprojām ir tikai attīstības sākumposmā, un lielākā daļa ieinteresēto organizāciju joprojām ir informēšanas un izglītošanas posmā, kā arī dažas organizācijas īsteno neliela mēroga izmēģinājuma projektus (UNLOCK-CEI projekts, 2023).
Tas ietekmē gaidāmo salīdzinoši nelielo perifērijas mezglu izvietošanu turpmākajos gados (no 2023. līdz 2026. gadam).
Paredzams, ka laikposmā no 2025. līdz 2027. gadam ieguldījumi IPCEI-CIS (svarīgs projekts visas Eiropas interesēs par nākamās paaudzes mākoņtehnoloģiju infrastruktūru un pakalpojumiem) ietvaros perifērdatoršanas tehnoloģijas un risinājumus padarīs tirgum komerciāli pieejamus.
Tas veicinās ieviešanu visā Eiropā, ļaujot eksponenciāli paplašināt perifērijas mezglu izvēršanu, lai līdz 2030. gadam sasniegtu izvirzīto mērķrādītāju.
Šajā saistībā 9. attēls sniedz provizoriskas norādes par virzību uz digitālās desmitgades mērķrādītāja sasniegšanu, lai gan pagaidām pamattrajektoriju noteikt vēl nav iespējams.
(19) https://digital-strategy.
ec.europa.eu/lv/policies/edge-observatory (20) UNLOCK-CEI, Cloud-Edge-IoT Demand Landscape (2023. gada aprīlis).
(21) Eiropas Telesakaru tīklu operatoru asociācija, The State of Digital Communications 2023, 2023. gada februāris.